Vrou uit motor geslinger, sterfŉ Vrou is Woensdagoggend dood nadat sy uit haar motor geslinger is tydens ŉ botsing met ŉ taxi in Bloemfontein in die Vrystaat. Volgens ER24 is die vrou vermoedelik uit die motor geslinger weens die impak van die botsing. “Dokters van ŉ nabygeleë hospitaal het hul na die toneel gehaas in ŉ poging om die vrou weer by te bring maar dit was onsuksesvol.” Niemand anders is in die ongeluk beseer nie en die oorsaak van die ongeluk word ondersoek. Intussen is ŉ vrou vanoggend in Kaapstad dood nadat sy in Vanguardweg deur ŉ motor omgery is toe sy die pad probeer oorsteek het. Sy is op die toneel dood verklaar. Die bestuurder van die motor was erg geskok maar is nie beseer nie. Die polisie ondersoek die saak.